Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
On elintärkeää ymmärtää Jeshuan työ puolestamme -
suurena ylimmäisenä pappina.
Hän nöyrtyi, meni ristille ja antoi henkensä.
Hän antoi henkensä kuuliaisesti ja alamaisesti -
voidakseen käsitellä synnin ongelman.
Ei hänellä itsellään ollut syntiongelmaa.
Raamatussa toistetaan moneen kertaan, että Jeshua oli täydellinen.
Hän ei koskaan tehnyt syntiä.
Hän koki kyllä kiusauksia, koska hän oli täysi ihminen.
Hän ei kuitenkaan koskaan tehnyt syntiä.
Hän oli täydellinen menneisyydessä, palvellessaan maan päällä -
ja hän on aina oleva täydellinen.
Raamattu kertoo, että Jeshua osoitti olevansa täydellinen.
Hän tuli tähän maailmaan ja tyhjensi itsensä kaikesta.
Ei hän silti lakannut olemasta Jumalan Poika.
Hänen identiteettinsä on Jumala.
Mutta eläessään maan päällä 33 vuotta ihmisenä -
hän ei käyttänyt jumalallista voimaansa kuin etuoikeutena, -
vaikka oli Jumala ja on ainiaan oleva Jumala.
Hän osoitti meille, mitä ihmisen tulisi tehdä -
ja miten jokaisen tulisi elää Jumalaan turvautuen.
Getsemanen puutarhassa Jeshua rukoili Isäänsä.
Hänen ei ollut pakko mennä ristille, vaan hän valitsi ristin, -
jotta aikaansaisi meille vanhurskauden.
Kaiken hän teki meidän tähtemme.
Hänen työnsä oli täydellinen ja riittävä ikuisuuteen asti.
Palataan sinne, mihin jäimme viime viikolla.
Avataan Raamatusta Heprealaiskirjeen 5. luku ja jae 9.
Siinä sanotaan, että Jeshua oli täydellinen.
Raamattu puhuu Jeshuan täydellisyydestä useaan otteeseen.
Kun Jeshua oli ristillä, hänen viimeiset sanansa kuuluivat: -
"Se on täytetty."
"Täytetty" ei tarkoita, että työ oli pelkästään tehty.
Joskus valmiiksi tehty työ voi olla laadultaan todella huono.
Työ saatiin loppuun, mutta sitä ei ollut tehty kunnolla.
Raamatussa sana "täytetty" merkitsee, että työ on tehty kunnolla -
tai virheettömästi.
Raamattu sanoo selkeästi ja rohkeasti yhä uudelleen, -
että Messias toi julki täydellisyytensä.
Hän saapui maailmaan Jumalan Poikana.
Mutta hän toi ilmi täydellisen ihmisyytensä -
olemalla Isälleen täysin kuuliainen.
Eli jos tahdot olla Jeshuan kaltainen -
ja tahdot kunnioittaa häntä elämäsi kautta, -
silloin haluat noudattaa Isän tahtoa täydellisesti elämässäsi.
Haluat antautua Raamatun totuudelle.
Messias on siitä täydellinen esimerkki.
Hepr. 5:9 kreikasta: "...ja kun oli täydelliseksi tullut, -
kaikille, jotka ovat hänelle kuuliaiset [jotka häntä kuuntelevat]..."
Tuo Raamatun sana on tärkeä. Se merkitsee sellaista kuulemista, -
josta seuraa aina kuuliaisuus.
Toistan tätä usein, jotta ihmiset eivät tekisi vääriä johtopäätöksiä.
Uskon, että Kirjoituksissa sanotaan äärimmäisen selvästi, -
että me pelastumme armosta, uskon kautta siihen, -
mitä Messias teki, ei omien tekojemme perusteella.
Kun tulemme Messiaan eteen uudestisyntymättöminä, -
meillä ei ole Jumalalle mitään annettavaa.
Olemme pelkkiä syntisiä.
Pelastus on Jumalan lahja, joka ei perustu meidän kuuliaisuudellemme -
vaan Messiaan täydelliselle kuuliaisuudelle, kun hän meni ristille.
Kun olemme pelastuneita, meidän on tarkoitus ilmentää pelastusta.
Kyse ei ole pelastuksen ansaitsemisesta eikä ylläpitämistä.
Pelastuksemme tulee esiin, kun olemme Jumalalle kuuliaisia.
Kun kuulemme Messiasta ja olemme hänelle kuuliaisia, -
"...tuli hän iankaikkisen autuuden [pelastuksen] aikaansaajaksi..."
Viime viikolla lopetimme kohtaan "iankaikkinen pelastus".
Iankaikkinen pelastus on hyvin tärkeä, kuten näemme luvusta 6.
Sanassa sanotaan, että pelastus on iankaikkinen.
Siitä käytetään myös nimitystä iankaikkinen elämä.
Jos iankaikkinen elämä voi lakata olemasta iankaikkista, -
jos se voidaan kadottaa tai ryövätä, -
niin eihän kyseessä ollutkaan iankaikkinen elämä.
Iankaikkinen merkitsee iankaikkista.
On ihmisiä, joiden kanssa olen tästä asiasta eri mieltä.
Monet heistä ovat ystäviäni.
Monet heistä ovat viisaampia ja opettavat paremmin -
mutta tässä kohdassa olen nöyrästi ja kunnioittavasti eri mieltä.
Kun ihminen kuulee evankeliumin ja ottaa Messiaan vastaan, -
hän saa lahjana iankaikkisen pelastuksen, -
joka ei perustu meidän tekoihimme ja jota ei ansaita.
Sana sanoo: Messias "tuli iankaikkisen autuuden [pelastuksen] -
aikaansaajaksi." Sitä tässä korostetaan.
Jae 9: "...kaikille, jotka ovat hänelle kuuliaiset [kuulevat häntä], -
tuli hän iankaikkisen autuuden Ï[pelastuksen] aikaansaajaksi, -
hän, jota Jumala nimittää 'ylimmäiseksi papiksi -
Melkisedekin järjestyksen mukaan'."
Mitä se tarkoittaa?
Melkisedekistä kerrotaan Ensimmäisessä Mooseksen kirjassa.
Siellä lukee, että hän siunasi Aabrahamia -
antamalla hänelle leipää ja viiniä.
Olen varma siitä, -
että tuo leipä viittaa Messiaan ruumiiseen -
ja viini Messiaan vereen.
Näemme, että Melkisedekin palvelutyössä on jotain ikuista.
Sen perusteella voimme ymmärtää, että Jeshuankin työ oli ikuista.
Sanassa sanotaan, -
että Jeshua oli ylipappi Melkisedekin järjestyksen mukaan.
Eli kun ymmärrämme Melkisedekiä, -
voimme ymmärtää täydemmin Messias Jeshuan työtä.
Hepr. 5:11 kreikasta: -
"Tästä paljon teille sanaa." Mitä se tarkoittaa?
"Meillä on vielä paljon enemmän teille sanottavaa Sanasta..."
Jae jatkuu: "...ja on vaikea puhua."
Miksi hänen oli vaikea puhua, -
jos hänellä kerran oli lisää ilmestystä Jumalan tarkoitusperistä?
Se oli vaikeaa, "koska olette käyneet hitaiksi kuulemaan".
Sana "kuulla" on sukua sanalle "kuuliaisuus".
Kuuliaisuus ei pelasta meitä, mutta saa aikaan jotain.
Puhun usein 2. Moos. 24:7:stä.
Se on hepreaksi: "Na'ase ve nishma."
Na'ase tarkoittaa "me teemme". Ve nishma tarkoittaa "me kuulemme".
Monissa englanninkielisissä käännetään jakeen järjestys -
päinvastaiseksi, koska katsotaan, -
ettei heprean järjestyksessä ole mitään mieltä.
Kun ymmärrämme, mitä 2. Moos 24:7 tarkoittaa, -
ymmärrämme myös Hepr. 5:tä: -
Kun olemme Jumalalle kuuliaisia, -
saamme lisää ilmestystä.
Kun teemme sen, mihin Jumala meitä kutsuu, -
kykenemme ottamaan vastaan lisää Jumalan ilmestystä.
Eli kun kasvamme kuuliaisemmiksi, -
ymmärrämme Jumalan totuutta paremmin.
Koska Hepr. 5:11:ssä mainitut ihmiset eivät kuuntele eivätkä tottele, -
kirjeen kirjoittaja sanoo: "Emme voi opettaa teille tämän enempää.
Emme voi kertoa teille lisää ilmestystä ja totuutta, -
'koska olette käyneet hitaiksi kuulemaan'."
Jae 12: "Sillä te, joiden olisi jo aika olla opettajia..."
Miten kauan sinä olet ollut uskossa?
Hän sanoo heille, ja ehkä opetus sopii sinullekin: -
"Ai olette olleet jo niin kauan uskossa.
Teidän kuuluisi jo opettaa muita."
Mutta nuo ihmiset eivät olleet kasvaneet uskossaan.
He voivat siis olla kasvamattomia, vaikka ovatkin uskossa.
He eivät ole käsittäneet, että uskon on tarkoitus synnyttää kuuliaisuutta.
He eivät ole ymmärtäneet koko Jumalan ilmoitusta -
Messiaasta ja hänen työstään.
Mehän puhumme tässä myös Messiaan työstä.
Messias tekee tänään työtään meidän elämässämme.
Jos emme tee palvelutyötä, hän ei saa palvella kauttamme.
Silloin hengellinen kasvumme typistyy.
Hepr. 5:12 jatkuu: -
"Sillä te, joiden olisi jo aika olla opettajia, -
olette taas sen tarpeessa, että teille opetetaan -
Jumalan sanojen ensimmäisiä alkeita..."
Heprealaiskirjeen kirjoittaja menee aivan alkuun.
Kirjeen vastaanottajat eivät olleet täysin ymmärtäneet -
evankeliumia Messiaasta ja sitä, -
että evankeliumin on tarkoitus aikaansaada pelastuksen lisäksi -
pyhittynyttä elämää. Pelastus synnyttää pyhitystä.
Pyhitys on prosessi, jonka kautta uskovasta tulee toimissaan pyhä.
Kun tulemme uskoon, Messiaan vanhurskaus luetaan hyväksemme.
Vanhurskauden vuoksi pääsemme Jumalan valtakuntaan, kun kuolemme.
Pyhitys ei ole vain vanhurskaaksi julistamista Messiaan veren tähden.
Pyhitys merkitsee vanhurskasta käytöstä.
On kaksi tasoa. Ensimmäinen on se, miten Jumala näkee meidät.
Toinen on se, miten todellisuudessa käyttäydymme.
Eli tuossa sanankohdassa tarkoitetaan: -
"Joko olitte niin kasvamattomia, että ette ymmärtäneet, mitä uskoitte, -
tai -
ette oikeasti pelastuneet, vaikka luitte rukouksen."
Koska kirjoittaja haluaa varmistua lukijoiden pelastumisesta, -
hän palaa Jumalan Sanan alkeisiin.
Huomaa, mitä hän sanoo.
"...te olette tulleet maitoa tarvitseviksi, ei vahvaa ruokaa."
Kirjeen kirjoittaja aikoo palata alkeisiin.
Vastasyntyneen ensimmäinen ateria koostuu maidosta.
Tässä sanotaan: Olette joko juuri tulleet uskoon -
tai teidän pitää tulla uskoon.
"...te olette tulleet maitoa tarvitseviksi, ei vahvaa ruokaa."
Hepr. 5:13: -
"Sillä jokainen, joka vielä nauttii maitoa, -
on kokematon vanhurskauden sanassa, sillä hän on lapsi..."
Miten voimme kasvaa hengellisesti?
Alkamalla toimia vanhurskaasti, kuuliaisena Jumalan Sanalle.
Jumalan Sanalla tarkoitetaan Jumalan käskyjä.
Jumalan käskyjä löytyy -
Toorasta, profeetoista ja Uudesta testamentista.
Uusi testamenttihan on täynnä käskyjä.
Uudessa testamentissa on enemmän käskyjä ja ohjeita -
kuin Toorassa. Niillä kaikilla on samanlainen tarkoitus.
Vanhan testamentin laki ilmaisi vanhurskautta.
Emme silti tule vanhurskaiksi käskyjä noudattamalla, -
vaan niiden noudattaminen ilmentää vanhurskautta.
Käskyt kertovat, millainen käytös on oikein ja millainen väärin.
On oikein välttää väärää ja tehdä oikein.
Jumalan Sana on hyvin selvä.
Käskyjen noudattaminen ei meitä pelasta -
mutta se kuitenkin ilmaisee vanhurskautta.
"Sillä jokainen, joka vielä nauttii maitoa, -
on kokematon vanhurskauden sanassa, -
sillä hän on lapsi; -
mutta vahva ruoka..."
Vahva ruoka viittaa apostolien opetukseen.
Kun arvioimme sitä, mitä apostolit kirjoittivat, -
he näyttävät arvostavan profetiaa.
Kun puhutaan seurakunnan järjestyksestä, -
profeetat mainitaan ensin.
Kun puhumme hengellisestä kypsyydestä, -
meidän pitäisi ajatella profetiaa.
Siksi on niin häpeällistä, -
että suuressa osassa synagogia ja seurakuntia ei opeteta profetiasta.
Profetia vie meidät takaisin Jumalan vanhurskauden äärelle.
Profetioissa opetetaan, miten meidän tulisi elää sen valossa, mitä on tulossa
Sanassa opetetaan, että meidän tulee kasvaa maitovaiheesta -
eli uskoontulon opetuksesta -
siihen, miten uskovien on tarkoitus käyttäytyä.
Usein opetus pysähtyy siihen, miten tullaan uskoon.
Uskoontulon opetus on erittäin tärkeää ja sitä pitää julistaa, -
mutta uskoon tulleiden tulee kasvaa.
Seurakunnat ovat kuitenkin joskus vastahakoisia puhumaan kasvusta.
Vaikka kyse on evankeliumin tuntevista seurakunnista, -
ihmiset kuulevat niissä joka viikko saman sanoman.
Tai siellä julistetaan, miten saamme paremman elämän.
"Paremmalla elämällä" ei silti tarkoiteta pyhempää, -
vanhurskaampaa tai Jumalaa enemmän miellyttävää elämää -
vaan sitä, miten voit saada tästä elämästä oikeasti haluamasi asiat.
Mutta hengellisyys ei ole tavaran keräämistä -
tai pyrkimystä tulla joksikin tässä elämässä.
Hengellisyys perustuu Jumalan valtakunnan mukaiselle luonteelle.
Valtakunnan mukaisesta luonteesta opimme parhaiten profeetoista.
Hepr. 5:13 kreikasta: -
"Sillä jokainen, joka vielä nauttii maitoa, -
on kokematon vanhurskauden sanassa, sillä hän on lapsi; -
mutta vahva ruoka on täydellisiä varten -
heidän oman tilanteensa tai tilansa mukaan."
Tilamme on tarkoitus muuttua, -
koska "jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Sanalla "uusi" on yhteys Jumalan valtakuntaan.
Kun sanotaan, että joku on uusi luomus, se tarkoittaa, -
että hänestä on tullut valtakuntaan kuuluva olento.
Valtakunnan tilan ilmenemisestä kertoo jae 4: -
"...mutta vahva ruoka on täysi-ikäisiä varten, -
jotka ovat tilansa vuoksi harjaannuttaneet aistinsa..."
Puhumme sanasta, joka tarkoittaa erottamiskykyä.
"He ovat harjaannuttaneet aistinsa" -
tarkoittaa kanavia, joiden kautta otamme vastaan ympäristöstä asioita.
Voimme haistaa, nähdä, kuulla ja koskettaa niitä.
Aistiemme kautta otamme vastaan tietoa -
voidaksemme tehdä oikeita päätöksiä -
ja tehdä asioita, jotka kirkastavat Jumalaa.
Hepr. 5:14: -
"He ovat tilansa vuoksi [uuden uskon tilansa vuoksi] -
harjaannuttaneet aistinsa, -
ja heillä on kyky arvioida asioita oikein."
He kykenevät arvioimaan, onko asia hyvä vai paha, -
oikein vai väärin, -
Jumalan tahdon mukainen vai sen vastainen.
Kun otamme vastaan sanoman Jeshua Messiaasta, Jeesuksesta, -
kun otamme hänet elämäämme, asialla on seuraamuksia.
Ei ole kyse vain siitä, että kun kuolen, -
olen varma taivaan valtakuntaan pääsystä.
Meillä on toki se varmuus.
Mutta on kyse muustakin, -
siitä, että eläisimme vanhurskaasti ja kasvaisimme hengellisesti.
Sanankohdassa varotetaan ihmisiä. Siinä sanotaan: "Teillä on ongelma."
"Teiltä puuttuu kokemusta vanhurskauden sanasta."
Tässä kohdassa "sana" on kreikaksi logos.
Se puhuu viitekehyksestä ja mallista.
Nykykreikassa logos tarkoittaa rakennussuunnitelmaa.
Kun puhutaan vanhurskauden sanasta, -
puhutaan vanhurskaan elämän rakentamisesta.
Siinä ei puhuta vanhurskaaksi julistamisesta, -
jossa Messiaan vanhurskaus luetaan hyväksemme.
Siinä puhutaan vanhurskauden ilmentämisestä, -
joka tarkoittaa vanhurskasta elämää ja käytöstä tässä maailmassa.
Vanhurskaasti eläminen tarkoittaa -
Jumalan lakien ja valtakunnan totuuden havainnollistamista.
Sitä varten tarvitsemme erottelukykyä.
Meidän tulee harjaannuttaa aistimme niin, -
että tiedämme, onko näkemämme asia oikein vai väärin, -
Jumalan tahdon mukaista vai sen vastaista.
Se on Pyhän Hengen vaikuttamaa kasvua.
Pyhä Henki on itsensä Messiaan Henki.
Tarkoitus on, että olisimme kaikkiin hyviin töihin valmiita -
Pyhän Hengen kautta.
Meidät on kutsuttu tekemään näitä töitä Jumalan valtakunnassa.
Jos emme ymmärrä kutsumustamme -
emmekä tuo ilmi Messiaan vanhurskasta Sanaa elämässämme, -
emme kasva hengellisesti.
Monen uskovan hengellinen kasvu on pysähtynyt, -
koska he eivät tiedä, mitä Jumala heiltä odottaa.
He eivät tiedä, mitä uskova on kutsuttu tekemään.
Tässä meitä kutsutaan kasvuun.
Kasvaneista uskovista näkyy Jumalan valtakuntaan kuuluvat luonteenpiirteet.
He ymmärtävät, etteivät ole -
tämän maan vaan Jumalan valtakunnan kansalaisia.
He ymmärtävät olevansa tuon valtakunnan lähettiläitä.
Heidän on tarkoitus tuoda valtakuntaa ilmi sanoillaan ja teoillaan, -
jotta ihmiset näkevät kuningasten Kuninkaan voiman elämässämme -
ja jotta hekin haluaisivat samaa.
Näkyykö sinun elämästäsi valtakunnan totuus?
Näkyykö elämästäsi suuren ylimmäisen papin työ, -
joka on tehnyt sinusta uuden luomuksen?
Jos ei näy, sinä murehdutat Pyhää Henkeä.
Siksi on aika tehdä parannus -
ja ymmärtää tämä Jumalan valtakunnan kutsu.
Aika on lopussa. Ensi viikolla alamme tutkia Hepr. lukua 6.
Toivottavasti sait siunauksen ja voit kertoa siitä muille.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen